ELŐTERJESZTÉS

**a Gazdasági és Városstratégiai Bizottság 2018. május 14-i ülésére**

**Javaslat az önkormányzati tulajdonú gazdasági társaságok 2017. évi beszámolójának megtárgyalására**

A számvitelről szóló 2000. évi C. törvény alapján készített éves beszámoló jóváhagyása a Polgári Törvénykönyvről szóló 2013. évi V. törvény (a továbbiakban: Ptk.) 3:109. § (2) bekezdése alapján a legfőbb szerv kizárólagos hatáskörébe tartozik. Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontja alapján a gazdasági ügyeket ellátó bizottság jogosult a számviteli törvény szerinti beszámoló elfogadásáról, ideértve az adózott eredmény felhasználásáról dönteni.

A társaságok beszámolóikban részletes tájékoztatást nyújtottak a 2017. évi szakmai tevékenységeikről, amelyek az előterjesztés mellékletét képezik. A közhasznú társaságok közhasznúsági mellékleteiket a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011. (XII. 30.) Korm. rendelet 12. § (1) bekezdése alapján készítették el. A közhasznú szervezet, valamint a közhasznú szervezet jogi személyiséggel rendelkező szervezeti egysége pedig az Ectv. 46. § (1) bekezdésében meghatározott – a beszámoló jóváhagyásával egyidejűleg elkészített – közhasznúsági mellékletét az e rendelet mellékletének megfelelő, erre a célra rendszeresített formanyomtatványon készíti el.

**Kizárólagos önkormányzati tulajdonú gazdasági társaságok**

**a) FALCO KC Szombathely Kft.**

A társaság -59.463 eFt adózott eredménnyel zárta a 2017. évet, amely időszak alatt 84.496 eFt értékesítésből származó nettó bevételt és 223.461 eFt egyéb bevételt realizált.

A ráfordítások összetétele 2017. évben:

Anyagjellegű ráfordítások 246.835 eFt

Személyi jellegű ráfordítások 105.319 eFt

Értékcsökkenési leírás 580 eFt

Egyéb ráfordítások 12.440 eFt

Pénzügyi műveletek ráfordításai 1.731 eFt

Összességében a társaság mérlegfőösszege 2017. évre vonatkozóan 46.405 eFt, adózott eredménye pedig -59.463 eFt veszteség (2016. évi eredmény -17.829 eFt volt).

Felhívom a Tisztelt Bizottság figyelmét, hogy a FALCO KC Szombathely Kft. saját tőkéje a 2017. évi veszteség hatására ismét negatív lett. A Polgári Törvénykönyvről szóló 2013. évi V. törvény 3:133. § (2) bekezdése értelmében, ha egymást követő két üzleti évben a társaság saját tőkéje nem éri el az adott társasági formára kötelezően előírt jegyzett tőkét, és a tagok a második év beszámolójának elfogadásától számított három hónapon belül a szükséges saját tőke biztosításáról nem gondoskodnak, e határidő lejártát követő hatvan napon belül a gazdasági társaság köteles elhatározni átalakulását. Átalakulás helyett a gazdasági társaság a jogutód nélküli megszűnést vagy az egyesülést is választhatja.

Fentiek alapján tehát az önkormányzatnak, mint kizárólagos tulajdonosnak határozni kell különösen a pótbefizetés előírásáról, vagy a törzstőke más módon való biztosításáról, illetve a törzstőke leszállításáról, mindezek hiányában a társaságnak más társasággá történő átalakulásáról, illetve jogutód nélküli megszűnéséről. A határozatokat legkésőbb három hónapon belül végre kell hajtani.

Javaslom, a Tisztelt Bizottságnak, hogy Szombathely Megyei Jogú Város Önkormányzata 2018. évi költségvetési rendeletében, a társaság részére támogatás címén biztosított 125.000.000,- Ft-ból 59.463 eFt pótbefizetés jogcímén kerüljön elszámolásra. A pótbefizetés teljes összege szükséges a keletkezett veszteség pótlásához, hogy a társaság saját tőkéje a Ptk.-ban meghatározott minimum összeggel (3.000.000 Ft-tal) megegyezzen. Tekintettel arra, hogy a veszteségpótlás összege a költségvetési rendeletben biztosított támogatásból kerülne fedezésre, így szükséges a 125.000.000,- Ft összegű támogatási szerződést módosítani.

Tájékoztatom a Tisztelt Bizottságot, hogy a Kft. negatív eredményének egyik meghatározó oka, hogy a látvány-csapatsport támogatások II. félévi elszámolását az országos szakszövetség felé 2018. 08.14-ig kell megküldeni, ezért 15,3 millió Ft- támogatást csak ezután tud a társaság bevételként realizálni. Erre tekintettel az ügyvezető azzal a kéréssel fordult Önkormányzatunk felé, hogy a számvitelről szóló 200. évi C. törvény 11. § (3) bekezdése alapján a társaság részére engedélyezze a naptári évtől eltérő üzleti év alkalmazását. Az eltérő üzleti év időtartama 07.01-től 06.30-ig tartana. A kérelem indoka, hogy a számviteli törvény változása miatt a sportszervezet részére folyósított látvány csapatsport támogatást csak az elszámolást követően tudja bevételként elszámolni. Az elszámolás időpontja a törvényi előírások szerint a támogatási időszak lejártát követő 30 nap, azaz minden év július 30-a. Ez a dátum a mérlegkészítés után van, így az összemérés elvét nem tudja érvényesíteni a Kft., hiszen a költségek szerepelnek a mérlegben, a bevételek viszont nem. A másik indok, hogy a kosárlabda NB 1-es bajnokság időtartama is 07.01-től 06.30-ig terjed, ahol eddig is elhatárolásra, arányosításra kerültek a bevételek és költségek, így pedig egybeesne a választott üzleti évvel.

Az eltérő üzleti év bevezetéséhez közbenső mérleg elkészítése szükséges. Javaslom, hogy a Bizottság kérje fel az ügyvezetőt, hogy a Közgyűlés júniusi ülésére a közbenső mérleg elkészítéséről és az eltérő üzleti év bevezetéséhez szükséges egyéb dokumentumok elkészítéséről gondoskodjon, annak érdekében, hogy a Közgyűlés a szükséges döntéseket meghozhassa.

A felügyelőbizottság a társaság 2017. évi beszámolóját elfogadásra javasolja azzal, hogy a könyvvizsgálói jelentésben megfogalmazott tőkemegfelelést törvényi határidőn belül biztosítani kell, valamint támogatja az eltérő üzleti év bevezetését.

**b) Szombathelyi Sportközpont és Sportiskola Nonprofit Kft.**

A társaság egyik fő feladata az Önkormányzat tulajdonában lévő sportlétesítmények üzemeltetése, működtetése, karbantartása és lehetőségeihez mérten fejlesztése. Három fő kategóriába sorolható a feladatainak köre: sportlétesítményekkel kapcsolatos, sportszakmai jellegű, illetve sportiskolai feladatok.

A Kft. önkormányzati támogatásból és saját bevételeiből fedezte kiadásait, a központi költségvetésből pályázati úton nyert 44.432 e Ft összegű támogatást kapott. A társaságnak a beszámolási időszakban nem volt tagi kölcsöne.

A Szombathelyi Sportközpont és Sportiskola Nonprofit Kft. a 2017. évi működéséhez Szombathely Megyei Jogú Város Önkormányzatától (100 %-os tulajdonos) 228.163 eFt támogatást kapott.

A Kft. a 2017. évi működése során összesen 417.572 eFt bevételt számolt el, amely 213.027 eFt-tal (33,78%) kevesebb a tervezettnél. A közhasznú tevékenység bevétele 365.640 eFt (87,56% az összes bevételen belül), a vállalkozási tevékenység bevétele 51.932 eFt (12.44 % az összes bevételen belül).

A társaság 2017. évben 453.356 e Ft ráfordítást számolt el, mely 177.243 eFt-tal múlta alul a terv szerinti ráfordításokat. A közhasznú tevékenység ráfordítása 397.993 eFt (87,79 %), a vállalkozási célú ráfordítások összege 55.363 eFt (12,21 %).

Összességében a társaság mérlegfőösszege 2017. évre vonatkozóan 307.252 eFt, adózott eredménye pedig – 35.784 eFt veszteség (2016. évi eredmény 46.002 eFt volt). A veszteség rendezése tulajdonosi beavatkozást nem igényel, az az eredménytartalék terhére elszámolható. 2017. december 31-én a társaság saját tőkéje 58.649 eFt, jegyzett tőkéje pedig 3.000 eFt volt.

Tekintettel arra, hogy a társaság a FALCO KC Szombathely Kft.-hez hasonlóan szintén jelentős összegű TAO támogatást vesz igénybe, amelynek elszámolási szabályai miatt szintén keletkezik jelentős veszteség, javaslom az eltérő üzleti év bevezetésének előkészítését a Szombathelyi Sportközpont és Sportiskola Nonprofit Kft.-nél is. Javaslom, hogy a Tisztelt Bizottság kérje fel az ügyvezetőt, hogy az ehhez szükséges előkészítő dokumentumokat készítse el a Közgyűlés júniusi ülésére.

A felügyelőbizottság a társaság 2017. évi beszámolóját 2 igen szavazattal 1 tartózkodás mellett elfogadta.

**c) Weöres Sándor Színház Nonprofit Kft.**

A Színház 2017. évben is megfelelt a legmagasabb szintű szakmai elvárásoknak, megőrizte kiemelt minősítését. A színház látogatottsága nem csökkent, az üzleti tervben év elején megfogalmazott művészeti célokat, a fenntartói elvárásokat teljesítette.

2017. évben nem volt olyan áthúzódó tétel, mint 2016-ban, ami a színháznak nyújtható adókedvezményt biztosító támogatásokból keletkezett, egyszeri 38 millió Ft összegű tétel volt, amely a 2015. évi eredményt rontotta, a 2016. évit pedig javította.

A 2017. évben ténylegesen realizált összes bevétel 631.379 eFt volt. Az önkormányzat 175.000 eFt összegű fenntartói támogatást folyósított, ebből 37.404 eFt-ot a színházépülethez kapcsolódó bérleti díjhoz. A színháznak – mint nyilvántartásba vett előadó-művészeti szervezetnek – a központi költségvetésből a fenntartó önkormányzaton keresztül 210.200 eFt támogatást folyósítottak.

A színház saját jegy- és bérletértékesítéséből és az előadásai eladásából származó bevétele 124.193 eFt (ebből jegybevétel: 62.291 eFt, bérletbevétel: 53.219 eFt, előadások értékesítése és egyéb közhasznú bevétel: 8.683 eFt). A színház jegybevételéhez kapcsolódóan 95.131 eFt - adókedvezményt biztosító – támogatás került összegyűjtésre a vállalkozóktól. A ruhatárból és egyéb ajándéktárgyakból, illetve egyéb tevékenységből 9.722 eFt, a helyiségek és eszközök bérbeadásából 6.143 eFt, hirdetésből pedig 3.904 eFt bevétel származott. Eszközértékesítésből, biztosítási kártérítésből és különféle egyéb bevételekből 318 eFt bevétel realizálódott.

Egyéb bevételek, pályázati és szja 1 %-os támogatások, valamint a korábbi években pályázatokon odaítélt támogatások halasztott bevétele együttesen 4.758 eFt volt. A pénzügyi műveletek 10 eFt bevételt generáltak. Összességében a színház bevételei összhangban voltak az üzleti tervben foglaltakkal.

A 2017. évi ráfordítások összesen 628.108 eFt, amely 287.098 eFt összegű anyagjellegű ráfordításból, 277.027 eFt személyi jellegű ráfordításból, 47.067 eFt értékcsökkenési leírásból és 16.916 eFt egyéb ráfordításból áll össze.

Összességében a társaság mérlegfőösszege 2017. évre vonatkozóan 173.398 eFt, adózott eredménye 3.163 eFt nyereség (2016. évi eredmény 51.673 eFt volt).

A felügyelőbizottság a társaság 2017. évi beszámolóját elfogadta.

**d)** **Savaria Városfejlesztési Nonprofit Kft.**

A társaság szolgáltatásainak elsődleges igénybevevője a tulajdonos, Szombathely Megyei Jogú Város Önkormányzata, amely a Kft.-vel kötött megbízási szerződések alapján biztosítja a társaság mindenkori éves árbevételének legalább 80 %-át (2017. évben 97,1 %-ra teljesült).

2017. évben az éves tervezett bevétel 290.141 eFt volt, az év során ténylegesen 292.182 eFt bevétel realizálódott, amely 100,7 %-a a tervezettnek. A teljes bevétel tartalmazza a műszaki ellenőrzési díjból (30.969 eFt), tervezésből (203.663 eFt) és egyéb, szakértői szolgáltatásokból származó bevételeket (40.770 eFt), valamint az alapító által nyújtott 16.776 eFt támogatást és egyéb bevételeket (2 eFt). Az összes bevételhez viszonyítva az egyes bevételi tényezők, mint a műszaki ellenőrzés bevétele 10,6 %; a tervezési feladatok ellátása 69,7 %; az egyéb szakértői szolgáltatás 13,96 %, az alapítói támogatás 5,74 % részarányt képeztek.

A 2017. évi üzleti tervben az éves működési kiadásokra 290.141 eFt került tervezésre. Az éves gazdálkodás során a ténylegesen felmerült működési kiadások, ráfordítások 291.923 eFt összeget jelentettek. A társaság éves személyi jellegű ráfordítása összesen 64.663 eFt (az éves ráfordítás 22,15 %-a), mely összeg tartalmazza a társaság alkalmazotti létszámának bérét, megbízási díjakat, valamint a felügyelőbizottsági tagok díjait. A bérjárulékok költségei a hatályos /22%; 1,5%/ jogszabályokban rögzített járulék mértékkel kerültek meghatározásra.

Összességében a társaság 2017. évi beszámolójának mérlegfőösszege 80.886 eFt, az adózott eredmény 259 eFt nyereség (2016. évi eredmény 4.075 eFt volt).

A felügyelőbizottság a társaság 2017. évi beszámolóját elfogadta.

**e) Szombathelyi Parkfenntartási és Temetkezési Kft.**

A társaságnak 2017. évben szolgáltatás nyújtásából 272.272 eFt bevétele keletkezett, valamint 1 eFt egyéb bevételt számolt el.

Anyagjellegű ráfordítások összege 100.676 eFt volt, amely anyagköltségből, igénybevett szolgáltatások díjából, közvetített szolgáltatásokból, bankköltségből és biztosítási díjakból tevődik össze. A személyi jellegű ráfordítás összege 148.143 eFt volt. Értékcsökkenési leírás összege 8.748 eFt, egyéb ráfordítások (helyi iparűzési adó, gépjárműadó, illeték, kamarai tagdíjak) összege 6.823 eFt.

A társaság 2017. évi mérlegfőösszege 91.794 eFt, adózott eredménye 7.139 eFt (a 2016. évi eredmény -18.025 eFt veszteség volt).

A felügyelőbizottság a társaság 2017. évi beszámolóját elfogadta.

**f) Szombathelyi Képző Központ Közhasznú Nonprofit Kft.**

A társaság konzorciumi partner a TOP-6.8.2-15-SH1 – Helyi foglalkoztatási együttműködések a megyei jogú város területén és várostérségében „Gazdaság- és foglalkoztatás-fejlesztés partnerség a Szombathelyi Járás területén” című projektben, amelynek keretében komplex munkaerő-piaci szolgáltatásokat nyújt a Kft., emellett képzési tanácsadást is végez.

A Szombathely Képző Központ Kft. a 2017. évi működéséhez Szombathely Megyei Jogú Város Önkormányzatától (100 %-os tulajdonos) 21 millió Ft támogatást kapott. Pénzügyi műveletekből 11 eFt, elkülönített alapokból 324 eFt, egyéb bevételekből pedig 4 eFt bevételt számolt el a társaság. A Kft.-nek 2017-ben közhasznú tevékenységből nem származott bevétele.

Kiadási oldalon 610 eFt anyagköltség, 4.265 eFt igénybevett szolgáltatás költsége, 378 eFt egyéb szolgáltatás költségei, 17.372 eFt személyi jellegű ráfordítás, 453 eFt értékcsökkenési leírás, 409 eFt egyéb kiadás jelentkezett.

Összességében a társaság mérlegfőösszege 2017. évre vonatkozóan 91.753 eFt, adózott eredménye pedig – 3.278 eFt veszteség (2016. évi eredményük - 134.311 eFt veszteség volt). A veszteség rendezése tulajdonosi beavatkozást nem igényel, az az eredménytartalék terhére elszámolható. 2017. december 31-én a társaság saját tőkéje 12.183 eFt, jegyzett tőkéje pedig 3.53 eFt.

A felügyelőbizottság a társaság 2017. évi beszámolóját elfogadta.

**g) Haladás Sportkomplexum Fejlesztő Nonprofit Kft.**

A társaság jegyzett tőkéje 13.000 eFt, amely teljes egészében pénzbeli hozzájárulás és a tulajdonos maradéktalanul a Társaság rendelkezésére bocsátott. A korábbi évek eredményei átvezetésre kerültek az eredménytartalékba, így az eredménytartalék összege 17.293 eFt. A 2017. évi beszámoló adózott eredménye 19.314 eFt. A saját tőke összege 2017. december 31-én 49.607 eFt. A Társaság nem képzett céltartalékot, nem rendelkezik sem hátrasorolt, sem hosszú lejáratú kötelezettséggel.

A Társaságnak ki nem egyenlített szállítói kötelezettsége 493.091 eFt összegben volt 2017. december 31-én, ezen számlák teljesítési ideje a beszámoló időpontját megelőző időpont, a számlák kiegyenlítése a 2018. évben történt meg.

A passzív időbeli elhatárolások 15.144.250 eFt-ot tesznek ki, ez az összeg egyrészt a már megkapott állami támogatás összege 15.036.923 eFt, amelynek bevételként történő elszámolása a beruházás értékcsökkenésének elszámolásával megegyezően esedékes, másrészt a 2017. december 31-éig teljesített, de csak 2017. december 31-ét követően számlázott költségek (energia költségek, közreműködői részteljesítések, ügyvédi munkadíj, rendezvények költségei, ingatlankezelés) mindösszesen 107.327 eFt.

A sportkomplexum 2017. évi értékcsökkenésének összege 124.644 eFt.

2017. évben a társaságnak 80.569 eFt árbevétele keletkezett. Ez több tevékenységből adódik, egyrészt a sportkomplexum bérbeadásából, másrészt a futballmérkőzések jegyértékesítéséből, harmadrészt reklámbevételekből. A Társaságnak 126.396 eFt egyéb bevétele volt, amely a támogatási összegből 2017. évben bevételként elszámolt összege 126.117 eFt, ebből 124.644 eFt a sportkomplexum értékcsökkenése, míg 1.473 eFt a beruházás megvalósításának érdekében korábbi években beszerzett

tárgyi eszközök értékcsökkenése. Egyéb bevételként került kimutatásra a labdarúgó események során történt rongálások futballklub felé továbbhárított értéke 84eFt.

Az anyagköltség 1.546 eFt értéke tartalmazza a beszerzett irodaszerek költségét 418 eFt, a cégautó üzem- és egyébanyag költségét 943 eFt és a takarítószerek 185 eFt költségét. A Társaság 81.415 eFt összegben vett igénybe szolgáltatást. Egyéb szolgáltatások igénybevétele három részből adódik, hatósági díjak, illetékek 505 eFt, bankköltség, tranzakciós illeték 3.010 eFt, biztosítási díjak 2.460 eFt. Az összes anyagjellegű ráfordítás értéke 126.396 eFt.

Személyi jellegű ráfordítások összege 70.865 eFt.

Egyéb ráfordítások 6.279 eFt összege a cégautó adó fizetési kötelezettségét 106 eFt, az iparűzési adó 1.251 eFt és a megnyitó, illetve a további mérkőzések tiszteletjegyeinek adóvonzatát 4.922 eFt tartalmazza.

Összességében a társaság 2017. évi beszámolója 15.693.811 eFt mérlegfőösszeget és 19.314 eFt adózott eredményt mutat (2016. évi eredmény 13.724 eFt volt).

A felügyelő bizottság határozata az ülésen kerül ismertetésre.

**h) Szombathelyi Médiaközpont Nonprofit Kft.**

A társaság a 2017. üzleti évet 3.335 eFt adózott eredménnyel zárta.

A társaság saját tőkéje, valamint jegyzett tőkéje 4.700 eFt. A Kft. 2017-ben céltartalékot nem képzett, az előző évek eredményeinek halmozott egyenlege -59.813 eFt.

A társaság hosszú lejáratú kötelezettségekkel nem rendelkezik, rövid lejáratú kötelezettségeinek záró állománya 88.738 eFt. Az értékesítés nettó árbevétele 70.729 eFt, egyéb bevételek összege 104.404 eFt. Az tulajdonostól 2017-ben 89.000 eFt támogatást kapott a társaság.

A közvetlen anyagjellegű költségek illetve a személyi jellegű ráfordítások mértéke a tervhez képest emelkedett. A társaságnak az üzleti év végén köztartozása, határidőn túli közüzemi tartozása nincs.

A társaság ügyvezetője az üzleti jelentésben jelezte, hogy az Állami Számvevőszék 2017. évben ellenőrzést tartott a Kft.-nél. A számvevőszéki jelentésben az ÁSZ a következő megállapítást tette: „a Társaság a veszteség pótlásához nem szükséges pótbefizetéseket az ellenőrzött időszakban szabálytalanul, folyamatosan fennálló, az alapítóval szembeni kötelezettségként mutatta ki, a Gt. 120. § (4) bekezdésében, valamint a Ptk. hatályba lépésével annak 3:183. § (5) bekezdésében foglaltakkal szemben azokat az alapító részére nem fizette vissza.” Az ügyvezető tájékoztatása szerint a társaság a korábbi, 2014 előtti veszteségeinek fedezetére kapott pótbefizetések összegét szabályosan, lekötött tartalékként mutatta ki. A Kft. az ellenőrzött időszakban (2014-2016) már nyereségesen működött, az eredményt eredménytartalékba helyezte, amivel csökkentette a korábbi évi negatív tartalék összegét. Javaslom, hogy a Bizottság kérje fel az ügyvezetőt, hogy az ÁSZ jelentésben megfogalmazott észrevételek megoldására részletes előterjesztést készítsen a Közgyűlés júniusi ülésére.

Összességében a társaság 2017. évi beszámolója 109.968 eFt mérlegfőösszeget és 3.335 eFt adózott eredményt mutat (2016. évi eredményük 35.713 eFt volt).

A felügyelőbizottság a társaság 2017. évi beszámolóját elfogadta.

**i) Fogyatékkal Élőket és Hajléktalanokat Ellátó Közhasznú Nonprofit Kft.**

A társaság a 2017. év tervei alapján összesen 408.033 eFt bevétellel számolt, amelynek 137%-a, azaz 559.947 eFt teljesült 2017. évben. Az állami normatív hozzájárulás a személyes gondoskodást nyújtó ellátásokban 2 %-kal haladta meg a tervezettet, amelynek oka, hogy a hajléktalanok nappali melegedőjében 2017. évben a tervezett 40 fő helyet átlagosan 64 fő ellátása történt meg, amelyre pótlólagos támogatást tudott igénybe venni a társaság.

Nem tervezett bevételként jelenik meg a minimálbér és garantált bérminimum emelkedése miatt biztosított támogatás összege, valamint 2.300 eFt értékben egyéb önkormányzati támogatás.

A szociális foglalkoztatás esetében a társaság 2009 óta három évre szóló finanszírozási szerződés útján jutott támogatáshoz, amelyet meghosszabbítottak 2017. március 31-ig. 2017. április 1-től a foglalkoztatás szabályozása megváltozott, emiatt az Emberi Erőforrások Minisztériuma általános pályázatot írt ki a fejlesztő foglalkoztatást végző szolgáltató befogadására és állami támogatására, 2017. április 1- 2017. december 31-ig tartó időszakra. A Kft. által benyújtott pályázat nyert mind a hajléktalan ellátás mind a fogyatékos ellátás tekintetében. A hajléktalan ellátás esetében 2017. április 01- 2017. december 31-ig terjedő időszakra 15.586.425 forint támogatást, míg a fogyatékos ellátásban 12.133.515 forintot nyert a Kft..

Az utcai szociális munka továbbra is finanszírozási szerződés alapján részesül támogatásban, a 2017. évre vonatkozó támogatási összeg 6.500.000 Ft/szolgálat.

A közfoglalkoztatás támogatásából származó bevételt lényegesen túlteljesítette a társaság az év során, 2016. első félévében sikeresen pályáztak az országos hajléktalan mintaprogram folytatására, mely 2017.02.28-ig tartott. A programba átlag 60 fő került bevonásra.

Az Országos Egészségbiztosítási Pénztár által finanszírozott hajléktalanok háziorvosi rendelőjének támogatása 11%-al emelkedett az év során.

A társaság adózott eredménye 2017. évben 5.015 eFt lett, amely kedvezőbb a tervezetthez képest. Az eredmény a vállalkozási tevékenységből származik. A társaság kötelező feladatainak zavartalan működését 2017. évben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeztek kihasználni.

Összességében a társaság 2017. évi beszámolója 420.641 eFt mérlegfőösszeget és 5.015 eFt adózott eredményt mutat (2016. évi eredményük 5.225 eFt volt).

A felügyelőbizottság a társaság 2017. évi beszámolóját elfogadta.

**j) Vas Megyei Temetkezési Kft.**

Az 1528/2016. (IX.29.) Korm.határozattal módosított 1672/2013. (X.25.) Korm.határozat alapján 2017. július 10. napjától Szombathely Megyei Jogú Város tulajdonába került a Vas megyei Temetkezési Kft. 100 %-os társasági részesedése, valamint a Szombathely, 4877/3 hrsz-ú ingatlan (a társaság székhelye). A Magyar Állammal kötött Megállapodásban, valamint a társasággal kötött Vagyonkezelési Szerződésben az Önkormányzat vállalta, hogy a Kft.-t a köztemetők kialakítása és fenntartása közfeladat ellátásának céljából kívánja működtetni, amelyet 15 évig semmilyen jogcímen nem idegeníthet el.

A társaság 2017. évi pénzügyi helyzetét folyamatosan a stabilitás jellemezte, fizetőképességét az év folyamán folyamatosan meg tudta őrizni.

A társaság nettó árbevétele 363.298 eFt volt, amely az előző évhez viszonyítva 0,7 %-kal csökkent. Egyéb bevételek összege 203 eFt, pénzügyi műveletek bevétele 21 eFt.

A társaság 2017. évi összes ráfordítása 358.768 eFt, ebből anyagjellegű ráfordítás 167.713 eFt, személyi jellegű ráfordítás 167.492 eFt, értékcsökkenési leírás 16.286 eFt, egyéb ráfordítás 7.245 eFt, pénzügyi műveletek ráfordítása 32 eFt.

A társaság 100 %-os tulajdonosa a Kemenesaljai Kistelepülésekért Nonprofit Kft-nek.

Összességében a társaság 2017. évi beszámolója 957.256 eFt mérlegfőösszeget és 4.832 eFt adózott eredményt mutat (2016. évi eredményük 14.209 eFt volt).

A felügyelőbizottság a társaság 2017. évi beszámolóját elfogadta.

**Többségi önkormányzati tulajdonú gazdasági társaságok**

**k) Szombathelyi Távhőszolgáltató Kft.**

A Szombathelyi Távhőszolgáltató Kft. alaptevékenysége a hőtermelés és hőszolgáltatás. 2017. évben az árbevétel (1.927.254 e Ft) 79 %-át tette ki, 0 % származott villamosenergia-termelésből és (524.556 e Ft) 21% az egyéb tevékenység részaránya. Távhőszolgáltatáshoz kapcsolódó állami energiatámogatás 403.387 eFt volt.

A társaság az üzleti tervben szereplő eredménynél 188 millió Ft-tal kedvezőbb adózás előtti eredményt ért el a 2017-es üzleti évben.

A jelentősen kedvezőbb eredmény három fő tényezőnek köszönhető. A kedvezőbb eredmény egyrészt a szolgáltatáshoz kötődő változó jellegű bevételekből, és a kapcsolódó energiaköltségek változásaiból származik. Összességükben mind a bevételek mind a költségek csökkentek, ezek együttesen 81 millió Ft-os eredmény javulást okoztak. Az eredményre számottevően ható második tényező a szolgáltatási költségek terén jelentkező megtakarításokból adódik. Az igénybevett szolgáltatások – környezetvédelem, hibaelhárítások, üzemviteli és fenntartási feladatok – költségében jelentkező megtakarítás 63 millió Ft. A személyi jellegű költségek 38 millió Ft-tal maradtak el a tervezett értéktől.

Az alaptevékenység bevételben 0,3% a növekedés, a kapott támogatásban 12% a csökkenés, míg a hőtermeléshez felhasznált változó költségeknél 9% a csökkenés, a tervösszeghez viszonyítva.

A távhőszolgáltatáshoz kapcsolódó változó bevételek és energiaköltségek együttes (bevétel csökkenés 43 millió Ft, energiaköltség csökkenés 124 millió Ft) egyenlege 81 millió Ft.

A társaság pénzügyi helyzete 2017 évben folyamatos likviditást biztosított a Kft. működéséhez. 2017 során a cash-flow helyzet kedvezően alakult. Folyamatos pozitív egyenlegnek köszönhetően a bankszámlák 2017. december 31-i egyenlege 842.072 e Ft volt. A társaságnak hosszú lejáratú kölcsönállománya nincs.

A társaság folyamatosan nagy hangsúlyt fektet ügyfeleik lejárt tartozásának kezelésére, célja a hátralékok csökkentése, visszaszorítása. A nehéz gazdasági helyzet miatt kintlévőségek megakadályozásáért folyamatosan alkalmazzák a hátralékkezelés számos komplex módszerét (díjfizetők, tulajdonosok fizetési felszólása, fizetési meghagyás, végrehajtás, személyes felkeresés, szolgáltatás függesztése). Ezek hatására a lakossági fogyasztók felé fennálló követelésállományban folyamatos csökkenést figyelhető meg, 2017. december 31-i érték 210.188 eFt volt - és így az állomány az előző év azonos napjához képest 18 %-os csökkenést mutat. Az önkormányzati ingatlanban lakó lakossági fogyasztók tartozása 74.863 eFt, mely 2016. december 31-éhez képest 6,5 %-os csökkenést mutat. Az önkormányzati ingatlanban lakó ügyfelek tartozása a teljes lakossági hátralékállomány 35,6 %-át teszi ki.

A társaság gazdasági tevékenységéből származó értékesítési árbevétele 2 451 810 eFt, mely az előző időszakhoz (2016. év) viszonyítva növekedést mutat. A társaság adózás előtti eredménye 202.202 eFt.

Az anyagjellegű ráfordítások értéke 2 128 834 eFt-ot tett ki, a személyi jellegű ráfordítások értéke 445 116 eFt volt. 2017. évben az értékcsökkenés 187.855 eFt-ot tett ki. A pénzügyi műveletek eredménye 667 eFt. A Szombathelyi Távhőszolgáltató Kft. 2017-ben nem rendelkezett értékpapírral.

A mérleg főösszege 4.879.925 eFt, az adózott eredmény 178.725 eFt (2016. évi eredmény 67.777 eFt volt).

Az ügyvezető kérte, hogy részére a Bizottság 2017. évre vonatkozóan az ügyvezetési tevékenység megfelelőségét megállapító felmentvényt adja meg.

A felügyelőbizottság a társaság 2017. évi beszámolóját elfogadta.

**l) Savaria Turizmus Nonprofit Kft.**

A társaság a 2017. üzleti évét – 1.550 eFt adózott eredménnyel zárta. 2015. februárjától új feladatokkal, a Savaria Történelmi Karnevál megszervezésével bővült a Kft. tevékenysége.

A társaság vállalkozói tevékenységéből fakadó nettó árbevétele a 2017. évben 56.993 eFt volt. Egyéb bevétel sorát képezte a Szombathely Megyei Jogú Város Önkormányzatától kapott működési támogatás, amely 29.920 eFt volt. A Szent Márton programok támogatás elhatárolásból 9.164 eFt bevételt mutatott ki a társaság, a Savaria Karnevál támogatás 40.000 eFt, egyéb projektek támogatása pedig 15.709 eFt volt.

Az anyagjellegű ráfordítások összege 104.170 eFt, a személyi jellegű ráfordítások összege pedig 33.577 eFt volt. Értékcsökkentési leírásként a beszámolóban 14.205 eFt, egyéb ráfordítások összegeként 1.062 eFt szerepel.

Összességében a társaság 2017. évi beszámolója 109.357 eFt mérlegfőösszeget és – 1.550 eFt adózott eredményt (veszteséget) mutat. (2016. évi eredmény 13.188 eFt volt). A veszteség rendezése tulajdonosi beavatkozást nem igényel, az az eredménytartalék terhére elszámolható.

A felügyelőbizottság a társaság 2017. évi beszámolóját elfogadta.

**m) SZOVA Szállodaüzemeltető Kft.**

A SZOVA Szállodaüzemeltető Kft. 2017-ben kezdte meg tevékenyégét. Feladata a Tófürdő területén felépíteni tervezett szálloda-beruházás előkészítése és lebonyolítása. Az első üzleti év eredménye 426 ezer forint veszteség, amely a cégalapítással és adminisztrációval kapcsolatos költségek összege. Beruházási költségként 26.330 ezer forintot számolt el a Kft. – ez a szálloda tervezésével kapcsolatos kiadások 2017. évi összege. A likviditást a tulajdonosok által befizetett törzstőke biztosította.

A Kft. tevékenyégét projektcégként jelenleg saját alkalmazottak és saját eszközök nélkül, elsősorban a SZOVA Nonprofit Zrt. munkaerő- és eszközállományára támaszkodva végzi, illetve csekély mértékben külső szakértőket vesz igénybe.

2017-ben 26.300 ezer forint beruházási költség merült fel, ebből 17.006 ezer forint az engedélyes építési tervek elkészítésének díja. A tervezési díj mellett 8.550 ezer forintot fizetett a Kft. a Service 4 YOU Hotel Management Kft-nek a tervezési folyamat szálloda-szakmai felügyeletéért.

A mérleg fordulónapot követően 2018. márciusában a szálloda jogerős építési engedélyt kapott. 2018. évi cél a beruházás finanszírozásának biztosítása és a kivitelező kiválasztására irányuló beszerzési eljárás megkezdése.

Összességében a társaság 2017. évi beszámolója 73.623 eFt mérlegfőösszeget és - 426 eFt adózott eredményt (veszteséget) mutat. A veszteség rendezése tulajdonosi beavatkozást nem igényel, az az eredménytartalék terhére elszámolható.

A felügyelőbizottság a társaság 2017. évi beszámolóját elfogadta.

A fentebb részletezett beszámolókból kitűnik, hogy kizárólagos és többségi tulajdonú gazdasági társaságok 2017. év gazdálkodása során kötelezettségeiket úgy alakították, hogy azok az Önkormányzat likviditására, pénzügyi -. egyensúlyi helyzetére nem gyakoroltak negatív hatást.

Tájékoztatom a Tisztelt Bizottságot, hogy a társaságok beszámolói - terjedelmükre való tekintettel – nem kerülnek megküldésre papír alapon. A dokumentumok elérhetőek és letölthetőek a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2018” menüpont alatt.

Kérem a Tisztelt Bizottságot, hogy az előterjesztést a mellékelt éves beszámolókra kiterjedően megtárgyalni, és a határozati javaslatokban foglaltak szerint dönteni szíveskedjék.

**Szombathely, 2018. május 11.**

**/: Dr. Puskás Tivadar :/**

**I.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a FALCO KC Szombathely Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

46.405 eFt mérlegfőösszeggel   
 -59.463 eFt adózott eredménnyel elfogadja.

2./ A Bizottság az adózott eredményt, - 59.463 eFt veszteséget az eredménytartalékba helyezi.

3./ A Bizottság javasolja a Közgyűlésnek, hogy a Polgári Törvénykönyvről szóló 2013. évi V. törvény 3:133. § (2) bekezdésében foglalt kötelezettségének eleget téve a társaság tőkehelyzetének helyreállítása érdekében az önkormányzat 2018. évi költségvetési rendeletében, a FALCO KC Szombathely Kft. részére, támogatás jogcímén biztosított 125.000.000,- Ft-ból 59.463.000,- Ft-ot pótbefizetés jogcímen számoljon el. A Bizottság javasolja a Közgyűlésnek továbbá, hogy hatalmazza fel a polgármestert a támogatási szerződés módosításának aláírására.

4./ A Bizottság felkéri az ügyvezetőt, hogy a Közgyűlés júniusi ülésére az eltérő üzleti év bevezetéséhez a közbenső mérleg elkészítéséről és a szükséges egyéb dokumentumok elkészítéséről gondoskodjon, annak érdekében, hogy a Közgyűlés a szükséges döntéseket meghozhassa.

**Felelős:** Lendvai Ferenc, a Bizottság elnöke

(A végrehajtásért felelős:

Gráczer György, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1-2. pont: azonnal

3. pont: 2018. július 25.

4. pont: a Közgyűlés júniusi ülése

**II.**

**Határozati javaslat**

**…./2017. (V. 15.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Szombathelyi Sportközpont és Sportiskola Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

307.252 eFt mérleg főösszeggel   
 - 35.784 eFt adózott eredménnyel (veszteséggel) elfogadja.

2./ A Bizottság az adózott eredményt, - 35.784 eFt veszteséget az eredménytartalékba helyezi.

3./ A Bizottság a Szombathelyi Sportközpont és Sportiskola Nonprofit Kft. által elkészített 2017. évi közhasznúsági mellékletet jóváhagyja.

4./ A Bizottság felkéri az ügyvezetőt, hogy a Közgyűlés júniusi ülésére az eltérő üzleti év bevezetéséhez a közbenső mérleg elkészítéséről és a szükséges egyéb dokumentumok elkészítéséről gondoskodjon, annak érdekében, hogy a Közgyűlés a szükséges döntéseket meghozhassa.

**Felelős:** Lendvai Ferenc, a Bizottság elnöke

(A végrehajtásért felelős:

Karácsony Krisztina, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1.-3. pont: azonnal

4. pont: a Közgyűlés júniusi ülése

**III.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Weöres Sándor Színház Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

173.398 eFt mérlegfőösszeggel   
 3.163 eFt adózott eredménnyel elfogadja.

2./ A Bizottság az adózott eredményt, 3.163 eFt-ot az eredménytartalékba helyezi.

3./ A Bizottság a Weöres Sándor Színház Nonprofit Kft. által elkészített 2017. évi közhasznúsági mellékletet jóváhagyja.

**Felelős:** Lendvai Ferenc, a Bizottság elnöke

(A végrehajtásért felelős:

Jordán Tamás, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**IV.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Savaria Városfejlesztési Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

80.886 eFt mérlegfőösszeggel   
 259 eFt adózott eredménnyel elfogadja.

2./ A Bizottság az adózott eredményt, 259 eFt nyereséget az eredménytartalékba helyezi.

**Felelős:** Lendvai Ferenc, a Bizottság elnöke

(A végrehajtásért felelős:

Dr. Ajkay Adrián, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**V.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Szombathelyi Parkfenntartási és Temetkezési Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

91.794 eFt mérlegfőösszeggel   
 7.139 eFt adózott eredménnyel elfogadja.

2./ A Bizottság az adózott eredményt, 7.139 eFt-ot az eredménytartalékba helyezi.

**Felelős:** Lendvai Ferenc, a Bizottság elnöke

(A végrehajtásért felelős:

Kiss Dávid, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VI.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Szombathelyi Képző Központ Közhasznú Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

91.753 eFt mérlegfőösszeggel   
 - 3.278 eFt adózott eredménnyel elfogadja.

2./ A Bizottság az adózott eredményt, - 3.278 eFt veszteséget az eredménytartalékba helyezi.

3./ A Bizottság a Szombathelyi Képző Központ Közhasznú Nonprofit Kft. által elkészített 2017. évi közhasznúsági mellékletet jóváhagyja.

**Felelős:** Lendvai Ferenc, a Bizottság elnöke

(A végrehajtásért felelős:

Bálint András, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VII.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Haladás Sportkomplexum Fejlesztő Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

15.693.811 eFt mérlegfőösszeggel

19.314 eFt adózott eredménnyel elfogadja.

2./ A Bizottság az adózott eredményt, 19.314 eFt nyereséget az eredménytartalékba helyezi.

3./ A Bizottság a Haladás Sportkomplexum Fejlesztő Nonprofit Kft. által elkészített 2017. évi közhasznúsági mellékletet jóváhagyja.

**Felelős:** Lendvai Ferenc, a Bizottság elnöke

(A végrehajtásért felelős:

Rácz-Racker Viktória, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VIII.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Szombathelyi Médiaközpont Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

109.968 eFt mérlegfőösszeggel

3.335 eFt adózott eredménnyel elfogadja.

2./ A Bizottság az adózott eredményt, 3.335 eFt nyereséget az eredménytartalékba helyezi.

3./ A Bizottság a Szombathelyi Médiaközpont Nonprofit Kft. által elkészített 2017. évi közhasznúsági mellékletet jóváhagyja.

4./ A Bizottság felkéri az ügyvezetőt, hogy az Állami Számvevőszék ellenőrzése során készített jelentésben foglaltak alapján a pótbefizetések számvitelileg megfelelő elszámolásához a Közgyűlés júniusi ülésére készítsen részletes előterjesztést.

**Felelős:** Lendvai Ferenc, a Bizottság elnöke

(A végrehajtásért felelős:

Lovass Tibor, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1.-3. pont: azonnal

4. pont: a Közgyűlés soron következő ülése

**IX.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Fogyatékkal Élőket és Hajléktalanokat Ellátó Közhasznú Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

420.641 eFt mérlegfőösszeggel   
 5.015 eFt adózott eredménnyel elfogadja.

2./ A Bizottság a mérleg szerinti eredményt, 5.015 eFt nyereséget az eredménytartalékba helyezi.

3./ A Bizottság a Fogyatékkal Élőket és Hajléktalanokat Ellátó Közhasznú Nonprofit Kft. által elkészített 2017. évi közhasznúsági mellékletet jóváhagyja.

**Felelős:** Lendvai Ferenc, a Bizottság elnöke

(A végrehajtásért felelős:

Dr. Horváthné Németh Klára, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**X.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Vas Megyei Temetkezési Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

957.256 eFt mérlegfőösszeggel   
 4.832 eFt adózott eredménnyel elfogadja.

2./ A Bizottság az adózott eredményt, 4.832 eFt-ot az eredménytartalékba helyezi.

**Felelős:** Lendvai Ferenc, a Bizottság elnöke

(A végrehajtásért felelős:

Kiskós Ferenc, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XI.**

**Határozati javaslat**

**…./2018. (V. 14.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Szombathelyi Távhőszolgáltató Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

4.879.925 eFt mérleg főösszeggel

202.202 eFt adózás előtti eredménnyel

178.725 eFt adózott eredménnyel elfogadásra javasolja a társaság taggyűlésének.

2./ A Bizottság az javasolja a társaság taggyűlésének a 2% nyereségkorlát feletti eredmény tartalékba helyezését energiahatékonyságot növelő beruházás megvalósítására az alábbiaknak megfelelően:

a) 2017. évi adózott eredményből 51.969e Ft összegű lekötött tartalék képzését, valamint

b) a 2016. évben képződött eredménytartalékból 304.163e Ft összeg lekötött tartalékba történő áthelyezését.

3./ A Bizottság 2017. évre vonatkozóan az ügyvezető igazgató részére az ügyvezetési tevékenység megfelelőségét megállapító felmentvényt megadását javasolja a társaság taggyűlésének.

4./ A Bizottság felhatalmazza a SZOVA Zrt. vezérigazgatóját, hogy a Szombathelyi Távhőszolgáltató Kft. taggyűlésén a fenti döntésnek megfelelően szavazzon.

**Felelős:** Lendvai Ferenc elnök

(A végrehajtásért felelős:

Dr. Németh Gábor, a SZOVA Zrt. vezérigazgatója

Kovács Márta, a Távhőszolgáltató Kft. ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XII.**

**Határozati javaslat**

…./2018. (V. 14.) GVB. sz. határozat

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a Savaria Turizmus Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

109.357 eFt mérlegfőösszeggel   
 -1.550 adózott eredménnyel (veszteséggel) elfogadásra javasolja a társaság taggyűlésének.

2./ A Bizottság az adózott eredmény, - 1.550 eFt veszteség eredménytartalék terhére történő elszámolását javasolja a társaság taggyűlésének.

3./ A Bizottság felhatalmazza Szombathely Megyei Jogú Város Polgármesterét, hogy a Savaria Turizmus Nonprofit Kft. taggyűlésén a fenti döntésnek megfelelően szavazzon.

**Felelős:** Lendvai Ferenc, a Bizottság elnöke

(A végrehajtásért felelős:

Grünwald Stefánia, a társaság ügyvezetője

Lakézi Gábor, a Városüzemeltetési Osztály vezetője)

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XIII.**

**Határozati javaslat**

…./2018. (V. 14.) GVB. sz. határozat

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában kapott hatáskörében eljárva a SZOVA Szállodaüzemeltető Kft.-nek a számvitelről szóló 2000. évi C. törvény 4. § (1) bekezdése alapján elkészített 2017. évi beszámolóját megtárgyalta, és azt

73.623 eFt mérlegfőösszeggel   
 - 426 eFt adózott eredménnyel (veszteséggel) elfogadásra javasolja a társaság taggyűlésének.

2./ A Bizottság az adózott eredmény, - 426 eFt veszteség eredménytartalék terhére történő elszámolását javasolja a társaság taggyűlésének.

3./ A Bizottság felhatalmazza a SZOVA Nonprofit Zrt. Igazgatósági Elnökét, hogy a társaság taggyűlésén a fenti döntésnek megfelelően szavazzon.

4./ A Bizottság felhatalmazza a SZOVA Nonprofit Zrt. Igazgatósági Elnökét, hogy a társaság taggyűlésén a SZOVA Szállodaüzemeltető Kft. ügyvezetőjének az ügyvezetés megfelelőségét igazoló felmentvény megadását megszavazza.

**Felelős:** Lendvai Ferenc, a Bizottság elnöke

(A végrehajtásért felelős:

Dr. Németh Gábor, a társaság ügyvezetője

Lakézi Gábor, a Városüzemeltetési Osztály vezetője)

Stéger Gábor, a Közgazdasági és Adó Osztály vezetője)

**Határidő:** a társaság taggyűlése